rejauldu/bengali-wikipedia huggingface dataset:
[    ]| This template attempts to superimpose an invisible link to an off/site page or a page link in "title=" form on an image. It doesn't work in Safari, in text-only browsers, and in screen readers for the disabled, and possibly other situations.  The technique of using CSS to change page content also completely breaks an article's web accessibility by contravening a WAI priority-one checkpoint.  Please try to avoid using this template unless absolutely necessary.  See also Template:Titled-click, and m:Template:Click.  Category:Wikipedia workaround templates
মুহাম্মদ সামাদ একজন কবি এবং বর্তমানে ঢাকা বিশ্ববিদ্যালয়ের উপ-উপাচার্য। তার কবিতার জন্য তিনি দেশী ও বিদেশী নানা পুরস্কারে ভূষিত হয়েছেন। কবিতায় বিশেষ অবদানের জন্য তিনি ২০২১ সালে বাংলা একাডেমি সাহিত্য পুরস্কার ও ২০২৪ সালে একুশে পদক পান।   কর্মজীবন তিনি ১৯৫৬ সালে তৎকালীন ময়মনসিংহ জেলার জামালপুরে জন্মগ্রহণ করেন। তিনি ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউটের শিক্ষক। মার্কিন যুক্তরাষ্ট্রের উইনোনা স্টেট ইউনিভার্সিটিতে ভিজিটিং অধ্যাপক ও বেসরকারি বিশ্ববিদ্যালয় ইউনিভার্সিটি অব ইনফরমেশন টেকনোলজি অ্যান্ড সায়েন্সস (ইউআইটিএস)-এর উপাচার্য ছিলেন। তিনি জাতীয় কবিতা পরিষদের সভাপতি হিসেবে দায়িত্ব পালন করছেন।  কাব্য গ্রন্থ  উল্লেখযোগ্য কাব্যগ্রন্থগুলো হচ্ছে:  আমি তোমাদের কবি আমার দু’চোখ জলে ভরে যায় আজ শরতের আকাশে পূর্ণিমা, চলো তুমুল বৃষ্টিতে ভিজি পোড়াবে চন্দন কাঠ আমি নই ইন্দ্রজিৎ মেঘের আড়ালে একজন রাজনৈতিক নেতার মেনিফেস্টো প্রেমের কবিতা কবিতাসংগ্রহ  তার কবিতা ইংরেজি, চীনা, গ্রিক, সুইডিশ, সার্বীয়, হিন্দি, সিংহলি প্রভৃতি ভাষায় অনূদিত হয়েছে।  পুরস্কার বাংলা একাডেমী সাহিত্য পুরস্কার ২০২০ দি ইন্টারন্যাশনাল বেস্ট পোয়েট ২০১৮, ইন্টারন্যাশনাল পোয়েট্রি ট্রান্সলেশন অ্যান্ড রিসার্চ সেন্টার (আইপিটিআরসি) সিটি ব্যাংক আনন্দ আলো সাহিত্য পুরস্কার  সৈয়দ মুজতবা আলী সাহিত্য পুরস্কার কবি সুকান্ত সাহিত্য পুরস্কার কবি জীবনানন্দ দাশ পুরস্কার কবি জসীম উদ্দীন সাহিত্য পুরস্কার ত্রিভুজ সাহিত্য পুরস্কার কবি বিষ্ণু দে পুরস্কার কবিতালাপ পুরস্কার  একুশে পদক (২০২৪)  তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী কবি বিষয়শ্রেণী:বাঙালি কবি বিষয়শ্রেণী:বাঙালি লেখক বিষয়শ্রেণী:বাংলাদেশী পুরুষ কবি বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:২০২৪-এ একুশে পদক বিজয়ী
দ্বিতীয় নাগবর্মা (খ্রিস্টীয় মধ্য-একাদশ বা মধ্য-দ্বাদশ শতাব্দী) ছিলেন কন্নড় ভাষায় পণ্ডিত এবং পশ্চিম চালুক্য রাজসভার এক বৈয়াকরণ। তিনি ছিলেন প্রাচীন-কন্নড় ভাষার সর্বপ্রথম তিন সর্বাধিক উল্লেখযোগ্য ও প্রামাণ্য বৈয়াকরণদের অন্যতম (অপর দু’জন হলেন আনুমানিক ১২৬০ খ্রিস্টাব্দের কেশীরাজ ও আনুমানিক ১৬০৪ খ্রিস্টাব্দের ভট্টকলঙ্ক দেব)।Sahitya Akademi (1987), p. 476 দ্বিতীয় নাগদত্তের খ্যাতি ছন্দ, অলংকার শাস্ত্র, কাব্যতত্ত্ব, ব্যাকরণ ও শব্দকোষ সহ কন্নড় সাহিত্যের বিভিন্ন বর্গে তাঁর উল্লেখযোগ্য অবদানের জন্য। গবেষক আর. নরসিংহাচার্যের মতে, এই দিক থেকে বিচার করলে সমগ্র প্রাচীন কন্নড় সাহিত্যে দ্বিতীয় নাগবর্মার স্থান স্বতন্ত্র। তাঁর রচনাবলি এখনও সুলভ এবং সেগুলিকে কন্নড় ভাষা ও তার বিকাশ-সংক্রান্ত গবেষণার কাজে প্রামাণ্য গ্রন্থ বলে গণ্য করা হয়।Narasimhacharya (1988), p. 65Pollock (2006), p. 340, p. 349  চালুক্য রাজা জগদেকমল্ল দ্বিতীয় নাগবর্মাকে ‘কটকাচার্য’ (‘রাজকবি’) ও ‘কটকোপাধ্যায়’ (‘সামরিক শিক্ষক’) উপাধিতে ভূষিত করেছিলেন।Narasimhacharya (1988), pp. 64–65, p. 19Shastri (1955), p. 358 তাঁর বিখ্যাত গ্রন্থগুলি হল ব্যাকরণ, ছন্দ ও কাব্যতত্ত্ব-সংক্রান্ত কাব্যালোকন', ব্যাকরণ-সংক্রান্ত কর্ণাটক-ভাষাভূষণ, শব্দকোষ বাস্তুকোষ (বা অভিধানবাস্তুকোষ) এবং বর্ধমানপুরাণ'' নামে একটি জৈন পুরাণ (মহাকাব্য)।Kamath (2001), p. 115 দ্বিতীয় নাগবর্মার ব্যাকরণের আদর্শটি সংস্কৃত ব্যাকরণের কতন্ত্র ধারা-ভিত্তিক। লেখকও জনৈক শালিবাহন রাজার বিশিষ্ট সংস্কৃত বৈয়াকরণ সর্ববর্মার নামানুসারে নিজেকে ‘অভিনব সর্ববর্মা’ (‘আধুনিক সর্ববর্মা’) নামে অভিহিত করেছেন।Sahitya Akademi (1988), p. 1475Nagaraj (2003), p. 327  তথ্যসূত্র  উল্লেখপঞ্জি     বিষয়শ্রেণী:কন্নড় লেখক বিষয়শ্রেণী:কর্ণাটকের ইতিহাস বিষয়শ্রেণী:কন্নড় কবি বিষয়শ্রেণী:কন্নড় ভাষাবিদ বিষয়শ্রেণী:পশ্চিম চালুক্য সাম্রাজ্য বিষয়শ্রেণী:১২শ শতাব্দীর ভারতীয় লেখক বিষয়শ্রেণী:কর্ণাটকের লেখক বিষয়শ্রেণী:ভারতীয় পুরুষ লেখক
শানেল ফ্রান্সিন ডেলি (; জন্ম: ২৫ ডিসেম্বর, ১৯৮৮) জামাইকায় জন্মগ্রহণকারী প্রথিতযশা ওয়েস্ট ইন্ডিয়ান প্রমিলা আন্তর্জাতিক ক্রিকেট তারকা। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার। বামহাতে মিডিয়াম পেস বোলিংয়ের পাশাপাশি বামহাতে ব্যাটিং করে থাকেন শানেল ডেলি।   খেলোয়াড়ী জীবন  সমগ্র খেলোয়াড়ী জীবনে ৩১টি একদিনের আন্তর্জাতিক ও ২৪টি টুয়েন্টি২০ আন্তর্জাতিকে অংশ নিয়েছেন তিনি। ৫ নভেম্বর, ২০০৮ তারিখে শ্রীলঙ্কার বিপক্ষে তার ওডিআই অভিষেক হয়। এরপর ১৩ জুন, ২০০৯ তারিখে নিউজিল্যান্ডের বিপক্ষে টুয়েন্টি২০ আন্তর্জাতিকে অভিষিক্ত হন তিনি। ৯ মে, ২০১৭ তারিখে স্তাফানি টেলরকে অধিনায়ক করে ২০১৭ সালে অনুষ্ঠিতব্য মহিলা ক্রিকেট বিশ্বকাপের জন্য ১৫-সদস্যের তালিকা ঘোষণা করা হয়। এতে তিনিও অন্তর্ভুক্ত হন।  ডিসেম্বর, ২০১০ সালে ওয়েস্ট ইন্ডিজ ক্রিকেট বোর্ডের কেন্দ্রীয় পর্যায়ের চুক্তির আওতায় ছয়জন ওয়েস্ট ইন্ডিয়ান মহিলা ক্রিকেটারকে অন্তর্ভুক্ত করা হয় যা এ অঞ্চলের মহিলা ক্রিকেটে গতিশীল করা প্রচেষ্টা হিসেবে বিবেচিত। এতে তিনিও অন্যতম ক্রিকেটার হিসেবে আমন্ত্রিত হন।   তথ্যসূত্র    আরও দেখুন   স্তাফানি টেলর  মেরিজা অ্যাগুইলেরা  ২০১৭ মহিলা ক্রিকেট বিশ্বকাপের দলসমূহ   বহিঃসংযোগ     বিষয়শ্রেণী:১৯৮৮-এ জন্ম বিষয়শ্রেণী:ওয়েস্ট ইন্ডিজের নারী ক্রিকেটার বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের নারী টুয়েন্টি২০ আন্তর্জাতিক ক্রিকেটার বিষয়শ্রেণী:জ্যামাইকান নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:স্টাফোর্ডশায়ারের মহিলা ক্রিকেটার
নিরীশ্বরবাদ হল ধর্মীয় ও অধর্মীয় মনোভাবের পরিসর যা মূলত দেবতা বা ঈশ্বরের অস্তিত্বে বিশ্বাসী বিশ্বাসের অনুপস্থিতি দ্বারা চিহ্নিত। এটি সাধারণত ঈশ্বরের বিষয়ের প্রতি উদাসীনতা বা নীরবতা বর্ণনা করতে ব্যবহৃত হয় এবং নাস্তিকতা থেকে ভিন্ন। নিরীশ্বরবাদ অগত্যা নাস্তিকতা বা ঈশ্বরে অবিশ্বাস বর্ণনা করে না; বরং এটি বিভিন্ন স্বতন্ত্র এবং এমনকি পারস্পরিকভাবে একচেটিয়া অবস্থানের মূলের জন্য ছাতা শব্দ হিসেবে ব্যবহৃত হয়েছে, যেমন অজ্ঞেয়বাদ, অজ্ঞানবাদ, সংশয়বাদ, সর্বেশ্বরবাদ, সর্বেদেবতাবাদ, অতীন্দ্রিয়বাদ, নাস্তিক্যবাদ ও ঔদাসীন্যবাদ। এটি খ্রীষ্টীয় আত্মপক্ষসমর্থন এবং উদার ধর্মতত্ত্বের ক্ষেত্রে ব্যবহৃত হয়।  ১৮৫২ সালে জর্জ হোলিওকে কে দায়ী করা হয় হাইফেনযুক্ত শব্দ অ-ঈশ্বরবাদের একটি প্রাথমিক ব্যবহার।নিরীশ্বরবাদী অজ্ঞেয়বাদের সুযোগের মধ্যে, দার্শনিক অ্যান্থনি কেনি অজ্ঞেয়বাদীদের মধ্যে পার্থক্য করেন যারা দাবি করেন যে "ঈশ্বর আছে" অনিশ্চিত এবং ধর্মতাত্ত্বিক অজ্ঞানবাদীরা যারা ঈশ্বরের সমস্ত আলোচনাকে অর্থহীন বলে মনে করেন। কিছু অজ্ঞেয়বাদী, তবে, অনাস্তিক নয় বরং অজ্ঞেয়বাদী আস্তিক। দেবতাদের অস্তিত্ব সম্পর্কে অন্যান্য সম্পর্কিত দার্শনিক মতামত হল অজ্ঞতাবাদ ও সংশয়বাদ। ঈশ্বর শব্দের বিভিন্ন সংজ্ঞার কারণে, একজন ব্যক্তি ঈশ্বরের কিছু নির্দিষ্ট ধারণার পরিপ্রেক্ষিতে নাস্তিক হতে পারে, অন্যদের ক্ষেত্রে অজ্ঞেয়বাদী থাকতে পারে।   তথ্যসূত্র    বহিঃসংযোগ     Nontheism.org    বিষয়শ্রেণী:ধর্মহীনতা
চর পাথরঘাটা বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন।   আয়তন  চর পাথরঘাটা ইউনিয়নের আয়তন ১,৫৯৯ একর (৬.৪৭ বর্গ কিলোমিটার)। এটি কর্ণফুলী উপজেলার সবচেয়ে ছোট ইউনিয়ন।   জনসংখ্যার উপাত্ত  ২০১১ সালের আদমশুমারি অনুযায়ী চর পাথরঘাটা ইউনিয়নের মোট জনসংখ্যা ৩৬,৬২৬ জন। এর মধ্যে পুরুষ ১৯,৪৪১ জন এবং মহিলা ১৭,১৮৫ জন। মোট পরিবার ৭,১৯১টি।   অবস্থান ও সীমানা  কর্ণফুলী উপজেলার পশ্চিমাংশে চর পাথরঘাটা ইউনিয়নের অবস্থান। এ ইউনিয়নের দক্ষিণে জুলধা ইউনিয়ন ও চর লক্ষ্যা ইউনিয়ন; পূর্বে চর লক্ষ্যা ইউনিয়ন ও শিকলবাহা ইউনিয়ন; উত্তরে কর্ণফুলী নদী, চট্টগ্রাম সিটি কর্পোরেশনের ৩৪নং পাথরঘাটা ওয়ার্ড, ৩৩নং ফিরিঙ্গি বাজার ওয়ার্ড, ৩১নং আলকরণ ওয়ার্ড, ৩০নং পূর্ব মাদারবাড়ী ওয়ার্ড, ২৯নং পশ্চিম মাদারবাড়ী ওয়ার্ড, ২৮নং পাঠানটুলী ওয়ার্ড ও ৩৫নং গোসাইলডাঙ্গা ওয়ার্ড এবং পশ্চিমে কর্ণফুলী নদী ও চট্টগ্রাম সিটি কর্পোরেশনের ডবলমুরিং থানা ও বন্দর থানা অবস্থিত।   ইতিহাস  বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার।   প্রশাসনিক কাঠামো  চর পাথরঘাটা ইউনিয়ন তৎকালীন পটিয়া উপজেলার আওতাধীন ১নং (খ) ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:  চর পাথরঘাটা  ইছা নগর  খোয়াজ নগর   শিক্ষা ব্যবস্থা  ২০১১ সালের আদমশুমারি অনুযায়ী চর পাথরঘাটা ইউনিয়নের সাক্ষরতার হার ৫৬.১%। এ ইউনিয়নে ২টি স্কুল এন্ড কলেজ ও ৬টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  বাংলাদেশ মেরিন ফিশারীজ একাডেমী  স্কুল এন্ড কলেজ  আছিয়া মোতালেব রিজিয়া নাছরিন স্কুল এন্ড কলেজ  আয়ুব বিবি সিটি কর্পোরেশন স্কুল এন্ড কলেজ  প্রাথমিক বিদ্যালয়  ইছানগর সরকারি প্রাথমিক বিদ্যালয়  খোয়াজনগর আজিম হাকিম সরকারি প্রাথমিক বিদ্যালয়  খোয়াজনগর সরকারি প্রাথমিক বিদ্যালয়  চট্টগ্রাম মৎস্য বন্দর সরকারি প্রাথমিক বিদ্যালয়  চর পাথরঘাটা সরকারি প্রাথমিক বিদ্যালয়  মধ্য ইছানগর সরকারি প্রাথমিক বিদ্যালয়   যোগাযোগ ব্যবস্থা  শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।   ধর্মীয় উপাসনালয়  চর পাথরঘাটা ইউনিয়নে ৩০টি মসজিদ ও ২টি ঈদগাহ রয়েছে।   খাল ও নদী  চর পাথরঘাটা ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলী নদী। এছাড়াও রয়েছে চর পাথরঘাটা খাল, চর পাথরঘাটা-খোয়াজ নগর খাল এবং চর পাথরঘাটা-চর লক্ষ্যা খাল।   হাট-বাজার  চর পাথরঘাটা ইউনিয়নের প্রধান হাট/বাজার পুরাতন ব্রীজঘাটা সন্ধ্যাকালীন বাজার।   দর্শনীয় স্থান  চর পাথরঘাটা ইউনিয়নের দর্শনীয় স্থানগুলোর মধ্যে রয়েছে:  মেরিন ফিশারীজ একডেমী  ডায়মন্ড সিমেন্ট লিঃ  কর্ণফুলী নদীর মোহনা   জনপ্রতিনিধি   বর্তমান চেয়ারম্যান: চেয়ারম্যানগণের তালিকা ক্রম নংচেয়ারম্যানের নামসময়কাল০১মনির আহমদ চৌধুরী০২নুরুল ইসলাম০৩আবদুল মুবিন০৪নুরুন নবী০৫সালাউদ্দীন আহমদ চৌধুরী০৬ছবির আহমদ০৭আনু মিয়া০৮ছাবের আহমদ২০১৬-২০২৪   আরও দেখুন   কর্ণফুলী থানা  কর্ণফুলী উপজেলা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:কর্ণফুলী উপজেলার ইউনিয়ন বিষয়শ্রেণী:কর্ণফুলী থানার ইউনিয়ন
ডন বেনিতো দিয়াস ইরাওলা (; ১৭ জুলাই ১৮৯৮ – ১ এপ্রিল ১৯৯০; বেনিতো দিয়াস নামে সুপরিচিত) একজন স্পেনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় রিয়াল সোসিয়েদাদের হয়ে একজন আক্রমণভাগের খেলোয়াড় হিসেবে খেলেছেন।  স্পেনীয় ক্লাব ফর্তুনার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অতঃপর তিনি রিয়াল সোসিয়েদাদে যোগদান করেন, যেখানে তিনি ১০ মৌসুম অতিবাহিত করে অবসর গ্রহণ করেছেন।  খেলোয়াড়ি জীবনের ইতি টানার পর ১৯২৬ সালে, দিয়াস তার খেলোয়াড়ি জীবনের ক্লাব রিয়াল সোসিয়েদাদের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। রিয়াল সোসিয়েদাদে ৪ মৌসুমের জন্য ম্যানেজারের দায়িত্ব পালন করার পর তিনি ফরাসি ক্লাব বর্দোয় ম্যানেজার হিসেবে যোগদান করেন। বর্দোয় ৫ মৌসুম অতিবাহিত করার পর তিনি দ্বিতীয় দফায় রিয়াল সোসিয়েদাদে ম্যানেজার হিসেবে যোগদান করেন, এই দফায় তিনি ১টি সেহুন্দা দিভিসিওন শিরোপা জয়লাভ করেন। অতঃপর তিনি ১ মৌসুমের জন্য আতলেতিকো মাদ্রিদের ম্যানেজার দায়িত্ব গ্রহণ করেন এবং এখানেই তিনি ম্যানেজার হিসেবে অবসর গ্রহণ করেছিলেন।  দলগতভাবে, ম্যানেজার হিসেবে, তিনি ১টি শিরোপা জয়লাভ করেছেন; যা তিনি রিয়াল সোসিয়েদাদের হয়ে জয়লাভ করেছেন।  তথ্যসূত্র  বহিঃসংযোগ  জীবনী  বিষয়শ্রেণী:১৮৯৮-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:ফুটবল ফরোয়ার্ড বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
নীল মসজিদ দ্বারা বুঝানো হবে   ভবন   নীল মসজিদ, ইয়েরেভান, আর্মেনিয়া   নীল মসজিদ, তাবরিজ, ইরান  নীল মসজিদ (আমস্টারডাম), নেদারল্যান্ডস   হেরাত জামে মসজিদ, আফগানিস্তান  নীল মসজিদ (মাজার-ই-শরীফ), আফগানিস্তান  আজদার্ভে মসজিদ, বাকু, আজারবাইজান  আকসুনখুর মসজিদ, মিশর  ১ম আবদুল্লাহ মসজিদ, আম্মান, জর্ডান  মুহাম্মদ আল-আমিন মসজিদ, বেইরুত, লেবানন  সুলতান সালাহউদ্দিন আব্দুল আজিজ মসজিদ, মালয়েশিয়া   সুলতান আহমেদ মসজিদ, ইস্তানবুল, তুরস্ক   আন-নাসর মসজিদ, নাবলূস, ওয়েস্ট ব্যাংক  অন্যান্য ব্যবহার  নীল মসজিদ ১৯৯৪ এ প্রকাশিত মুসলিমগেজের অ্যালবাম
ওয়ার্ড নং ৫ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৫ নং ওয়ার্ড ছিল। ওয়ার্ড নং ৫ ঢাকা মহানগরের পল্লবী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৬ আসনের অন্তর্গত। এ ওয়ার্ডের বর্তমান কাউন্সিলর হলেন আব্দুর রউফ নান্নু।   বিবরণ  ওয়ার্ড নং ৫ ঢাকা মহানগরের মিরপুর সেকশন-১১, ব্লক- এ, বি, ও ডি/ই , বাউনিয়া বেড়ীবাঁধ, পলাশ নগর এলাকা নিয়ে গঠিত। এর আয়তন ১.৩৪ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ আব্দুর রউফ নান্নু বাংলাদেশ আওয়ামীলীগ  ২০২০ আব্দুর রউফ নান্নু বাংলাদেশ আওয়ামীলীগ   তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
__TOC__  ১৪ মার্চ ২০২৪  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  https://w.wiki/9Tqh দেখুন। সবগুলো অ্যাকাউন্ট মোঃ জিল্লুর রহমান সাইমুন-এর প্রচারণার কাজে ব্যবহৃত হচ্ছে। সম্ভবত তারা এই ব্যক্তি অথবা সংঙ্ঘবদ্ধভাবে বিজ্ঞাপণ প্রচারের উদ্দেশ্যে উইকিপিডিয়া ব্যবহার করছেন। —শাকিল (আলাপ · অবদান) ১৬:৪০, ১৪ মার্চ ২০২৪ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  নতুন সক User:ShoheL Rana Shami উপাত্ত ও আচরণগত সম্পাদনা অনুসারে এরা সংঘবদ্ধ সম্পাদনাকারী এবং নির্দিষ্ট উদ্দেশ্যেই উইকিপিডিয়ায় অবদান রেখেছে। তাই বাধা দেওয়া হলো। রিয়াজ (আলাপ) ১২:৫৮, ১৬ মার্চ ২০২৪ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৪
আইসিলেবাস হল পাঁচ বছর মেয়াদী ইসলামিক স্টাডিজ কোর্স যা গ্লাসগো বিশ্ববিদ্যালয়ে তৈরি এবং সেখানে পরীক্ষামূলকভাবে পরিচালিত হয়ে আসছে। এই কোর্সটি প্রথম ২০০৮ সালে শুরু হয়েছিল এবং এখন ১৫টি শহরে ৭০০০ এরও বেশি শিক্ষার্থীকে শিক্ষাদান করেছে।  এই কোর্সের লক্ষ্য হল "একবিংশ শতাব্দীতে ব্যক্তি ও সমাজের সাথে সম্পর্কিত ইসলামি বিজ্ঞান"  - যা যুক্তরাজ্য জুড়ে পাওয়া অন্যান্য কোর্স এবং " মাদ্রাসা " পাঠ্যক্রমের সাথে এর একটি মূল পার্থক্যকারী ভূমিকা পালন করে।   লক্ষ্য  এই কোর্সের লক্ষ্য "রূপান্তরমূলক ইসলামি শিক্ষা কর্মসূচির মাধ্যমে পশ্চিমা বিশ্বে পরবর্তী প্রজন্মের সক্রিয় নাগরিক এবং বিশ্বাস-অনুপ্রাণিত চিন্তাবিদদের গড়ে তোলা"।    কোর্সের পার্থক্যকারী  এই কোর্সটিতে পাঁচটি এমন ক্ষেত্রের উপর আলোকপাত করা হয় বলে দাবি করা হয়েছে যা এটিকে অন্যান্য ইসলামিক শিক্ষা পাঠ্যক্রম থেকে আলাদা করে:   "প্রাসঙ্গিকতা - পশ্চিমা বিশ্বে ধর্মীয় আলোচনার সবচেয়ে প্রাসঙ্গিক বিষয়গুলো চিহ্নিত করা"  ফাংশন - আধুনিক বিশ্বে ধর্মীয় নেতৃত্বের পরিবর্তনশীল গতিশীলতা স্বীকার করা  সংশ্লেষণ - মুসলিম বিশ্বের সফল ইসলামিক অধ্যয়নের পাঠ্যক্রমের উপাদানগুলোকে অন্তর্ভুক্ত করা  ভাষা - মুসলিম শিক্ষার ভাষা হিসেবে ইংরেজি ভাষাকে লালন করা  "দক্ষতা - ধর্মীয় সাক্ষরতা এবং ইসলামি বিজ্ঞানে দক্ষতা বিকাশ"    কোর্স কাঠামো  কোর্সটি তিনটি স্তরে বিভক্ত:   'ডিপ্লোমা' (১ বছর)  'মধ্যবর্তী' (২ বছর)  'উন্নত' (২ বছর)   ডিপ্লোমা কোর্স  ডিপ্লোমা কোর্সটি নিম্নলিখিত ১৫টি মডিউল রয়েছে:   পবিত্রতা ও প্রার্থনার নিয়ম  পবিত্রতা খোঁজা  উপাসনার ভিত্তি স্থাপন  নামাজ নিখুঁত করা  স্বদেশে ফিরে আসা  একটি প্রশান্ত আত্মার দিকে  একটি প্রশান্ত আত্মার দিকে ১  একটি প্রশান্ত আত্মার দিকে ২  ঐশ্বরিক উৎসগুলো বোঝা  কুরআন বোঝা  সুন্নাহ বোঝা  আইন মেনে জীবনযাপন  আইন মেনে জীবনযাপন ১ - তত্ত্ব  আইন চর্চা ২ - কেস স্টাডিজ  মুসলিম আকীদা-বিশ্বাসের ব্যাখ্যা  মুসলিম আকীদা বোঝা ১  মুসলিম আকীদা বোঝা ২  পরিবার ও সমাজ  আয় এবং দাতব্যের আইন এবং আধ্যাত্মিকতা বোঝা  পবিত্র বন্ধন  অর্থোডক্সি এবং অর্থোপ্যাক্সি  পণ্ডিতদের ঐতিহ্য  বিঃদ্রঃ স্কুলগুলোর জন্য আইসিলেবাসও রয়েছে যা জিসিএসই শিক্ষার্থীদের জন্য ৫টি ওয়ার্কবুকের একটি সংগ্রহ প্রদান করে এবং বর্তমান সময়ের চাহিদা এবং বোধগম্যতার সাথে মিলিয়ে তৈরি করা হয়েছে।    পুরস্কার  +পুরস্কারের তালিকা যার জন্য আইসিলেবাস মনোনীত হয়েছে পুরস্কার বছর ফলাফল ব্রিটিশ মুসলিম পুরস্কার - 'বর্ষসেরা ধর্মীয় প্রচারক'  ২০১৪ বিজয়ী ব্রিটিশ মুসলিম পুরস্কার - 'বর্ষসেরা ধর্মীয় প্রচারক'  ২০১৭মনোনীত   তথ্যসূত্র   বিষয়শ্রেণী:ইসলাম শিক্ষা
সাউদার্ন কমফোর্ট কনফারেন্স (এসসিসি) হল একটি প্রধান ট্রান্সজেন্ডার সম্মেলন যা ১৯৯১ সাল থেকে প্রতি বছর অনুষ্ঠিত হয়ে আসছে। এতে সেমিনার, অনুষ্ঠান এবং এলজিবিটি সম্প্রদায়ের বিশিষ্ট ব্যক্তিদের বক্তৃতা থাকে। এখানে অসংখ্য বিক্রেতা আসেন যাঁরা ট্রান্সজেন্ডার এবং ট্রান্সসেক্সুয়াল মানুষদের এবং আরও অনেককে পরিষেবা প্রদান করেন। এই অনুষ্ঠানটি বিখ্যাত হয়ে উঠেছে এবং বর্তমানে এটি মার্কিন যুক্তরাষ্ট্রের বৃহত্তম ট্রান্সজেন্ডার সম্মেলন হিসেবে পরিচিত। এই অনুষ্ঠানটি ট্রান্সজেন্ডার ব্যক্তি, গবেষক, শিক্ষাবিদ, থেরাপিস্ট, ডাক্তার এবং এলজিবিটি সংগঠনগুলিকে একত্রিত করে এবং কিছু অংশগ্রহণকারীকে বৃত্তি প্রদান করে।  এই সম্মেলন থেকেই শিরোনামটি তৈরি করা হয়েছিল এবং রবার্ট ইডস-এর জীবন ও মৃত্যুকে কেন্দ্র করে নির্মিত ২০০১ সালের প্রামাণ্যচিত্র সাউদার্ন কমফোর্ট -এ এটি বিশেষভাবে তুলে ধরা হয়েছে। ১৯৯৮ সালে রবার্ট ইডস-এর লক্ষ্য ছিল এই সম্মেলনে অংশ নেওয়ার জন্য দীর্ঘদিন বেঁচে থাকা। ইডস সম্মেলনে এসেছিলেন, এবং এখানে তাঁর দেওয়া বক্তৃতাটি তথ্যচিত্রে প্রদর্শিত হয়। ইডসের স্মৃতির প্রতি সম্মান জানাতে, এই সম্মেলনে প্রতিবছর "রবার্ট এডস হেলথ প্রজেক্ট"-এর মাধ্যমে স্বাস্থ্য পরীক্ষার ব্যবস্থা করা হয়, যা ফেমিনিস্ট উইমেন্স হেলথ সেন্টারের ট্রান্স হেলথ ইনিশিয়েটিভের সহযোগিতায় পরিচালিত হয়।  এই সম্মেলনটি এলজিবিটি ব্যক্তিদের জন্য একটি নিরাপদ স্থান হিসেবে খ্যাতি অর্জন করেছে, যেখানে পারিবারিক পরিবেশ পাওয়া যায় এবং এর লক্ষ্য অন্তর্ভুক্তি। এটি সমগ্র মার্কিন যুক্তরাষ্ট্রের মানুষকে আকর্ষণ করে, যা সামাজিক ও অন্যান্য ধরনের যোগাযোগের সুযোগ প্রদান করে। ১৯৯১ সালে সম্মেলন প্রতিষ্ঠার পর থেকে ২০১৪ সাল পর্যন্ত, জর্জিয়ার আটলান্টায় সম্মেলন অনুষ্ঠিত হয়েছিল। ২০১৪ সালের সাউদার্ন কমফোর্ট কনফারেন্সের সমাপ্তিতে, পরিচালনা পর্ষদ ঘোষণা করে যে এসসিসি ২০১৫-২০১৭ ফ্লোরিডার ফোর্ট লডারডেলে অনুষ্ঠিত হবে।  গ্রেটার ফোর্ট লডারডেল কনভেনশন এবং ভিজিটর ব্যুরোর সহায়তায়, ২০১৭ সালের সম্মেলনটি ১৪-১৭ সেপ্টেম্বর ফোর্ট লডারডেলের দ্য রিভারসাইড হোটেলে অনুষ্ঠিত হওয়ার কথা ছিল কিন্তু হারিকেন ইরমার কারণে এটি বাতিল করা হয়েছিল। ২০১৮ এবং ২০১৯ সালের সম্মেলনগুলি রিভারসাইডে ফিরে এসেছে। কোভিড-১৯ উদ্বেগের কারণে ২০২০ এবং ২০২১ সালে সম্মেলনটি বাতিল করা হয়েছিল, কিন্তু সম্মেলনের ওয়েবসাইটে বলা হয়েছে যে  ভবিষ্যতে সম্মেলনটি আবারও আয়োজন করার চেষ্টা করা হবে।  ২০২১ সালে শুরু হওয়া দেশব্যাপী ড্র্যাগ পরিবেশনা, চিকিৎসা পরিবর্তন এবং গণ জমায়েতে ট্রান্সজেন্ডারদের অন্তর্ভুক্তি সীমাবদ্ধ করার আইন প্রণয়নের পর, সাউদার্ন কমফোর্টের মতো ইভেন্টগুলি আয়োজন করা অনেক কঠিন হয়ে পড়ে এবং পরবর্তীতে এত বড় মাপের একটি সম্মেলন আয়োজনের প্রচেষ্টা ব্যর্থ হয়।   তথ্যসূত্র    বহিঃসংযোগ    সাউদার্ন কমফোর্ট সম্মেলনের ওয়েবসাইট এবং সাধারণ তথ্য
জাপানের হিরোশিমার ওনোমিচিতে অবস্থিত একটি বহুমুখী স্টেডিয়াম। এটি বর্তমানে বেশিরভাগ ম্যাচের জন্য ব্যবহৃত হয় এবং ১৯৯২ এএফসি এশিয়ান কাপের ভেন্যু হিসাবে ব্যবহৃত হয়েছিল। স্টেডিয়ামটির ধারণ ক্ষমতা ১০ হাজার।   বহিঃসংযোগ  অফিসিয়াল সাইট  বিষয়শ্রেণী:জাপানের অ্যাথলেটিক্স (ট্র্যাক ও ফিল্ড) মাঠ বিষয়শ্রেণী:জাপানের ফুটবল মাঠ বিষয়শ্রেণী:এএফসি এশিয়ান কাপের স্টেডিয়াম বিষয়শ্রেণী:হিরোশিমা প্রশাসনিক অঞ্চলের ক্রীড়া মাঠ বিষয়শ্রেণী:ওনোমিচি, হিরোশিমা বিষয়শ্রেণী:১৯৯৩-এ সমাপ্ত ক্রীড়া মাঠ বিষয়শ্রেণী:১৯৯৩-এ জাপানের স্থাপনা
গ্রেইস মার্টিন টেন্ডন (জন্ম ২৪ অক্টোবর ১৯৯৮), অধিক পরিচিত নাম দয়া  (stylized DΛYΛ; উচ্চারণ ), একজন মার্কিন গায়িকা এবং সঙ্গীতরচয়িতা। তিনি আর্টবিটজ, জেড এন্টারটেইনমেন্ট এবং রেড ডিস্ট্রিবিউশনের সাথে চুক্তিবদ্ধ রয়েছেন। তিনি ২০১৫ সালের ৪ঠা অক্টোবর নিজের নামে তার প্রথম ইপি দয়া প্রকাশ করেন। এতে ছিল "হাইড অ্যাওয়ে" এককটি যা বিলবোর্ড হট ১০০-তে ২৩তম স্থান অর্জন করে। ২০১৬ সালের ৭ অক্টোবর তিনি তার প্রথম স্টুডিও অ্যালবাম স্টিল স্টিল, লুক প্রিটি প্রকাশ করেন।  ডিস্কোগ্রাফি  স্টুডিও অ্যালবাম  স্টিল স্টিল, লুক প্রিটি (২০১৬)  ইপি  দয়া (২০১৫)  দ্য ডিফরেন্স (২০২১)  ইন বিটউইন ড্রিমস (২০২২)  চলচ্চিত্র তালিকা +টেলিভিশন চরিত্র  বছর শিরোনাম ভূমিকা মন্তব্য ২০১৬ স্কুল অব রক নিজে "আই পুট এ স্পেলঅন ইউ"(সিজন ২: পর্ব ৫)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:মার্কিন পপ গায়িকা বিষয়শ্রেণী:ডান্স ও ইলেকট্রনিক সঙ্গীতে গ্র্যামি পুরস্কার বিজয়ী বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:মার্কিন পপ সঙ্গীতশিল্পী বিষয়শ্রেণী:মার্কিন এলজিবিটিকিউ সঙ্গীতশিল্পী বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:মার্কিন শিশু সঙ্গীতশিল্পী বিষয়শ্রেণী:উভকামী সঙ্গীতজ্ঞ বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:শিশু পপ সঙ্গীতজ্ঞ বিষয়শ্রেণী:মার্কিন নৃত্য সঙ্গীতজ্ঞ বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ব্রিটিশ বংশোদ্ভূত মার্কিন ব্যক্তি বিষয়শ্রেণী:মার্কিন হিন্দু বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
যুক্তিবিদ্যা অনুসারে, দ্ব্যর্থবোধকতা ('দুইটি বিষয়কে একই নামে ডাকা') একটি অনানুষ্ঠানিক হেত্বাভাষ বা কুযুক্তি। এই কুযুক্তি দ্বারা সুনির্দিষ্ট শব্দ/অভিব্যক্তির মাধ্যমে কয়েক ধরনের অর্থ প্রকাশ করে প্রতারণাপুর্ণ উপসংহার তৈরী করা হয়।  এটা দ্ব্যর্থবোধকতারই একটি রুপ; যা ব্যাকরণ বা শব্দের গঠনগত দিক থেকে নয় বরং অর্থগত দিক থেকে একাধিক অর্থ প্রকাশ করে।  দ্ব্যর্থবোধকতার কিছু উদাহরণ নিচে দেওয়া হলো।   ইংরেজি প্রবাদ বাক্যতে বলা হয়, ম্যান ইজ মর্টাল (অনুবাদ: মানুষ মরণশীল)  কোনো নারীই পুরুষ নয়। (ম্যানের আক্ষরিক অর্থ পুরুষ)  অর্থাৎ নারীরা অমরণশীল  উপরের উদাহরণের প্রথম বাক্যে ম্যান শব্দটি দ্বারা মানুষ বুঝানো হলেও দ্বিতীয় বাক্যে ম্যান দ্বারা পুরুষ বুঝানো হয়েছে। আর এর মাধ্যমে একটি মিথ্যাচারমুলক একটি উপসংহার টানা হয়েছে।  আমি তোমার কাছে প্রতিজ্ঞা করেছিলাম, আমি আমার সাবেক প্রেমিকের সাথে কথা বলব না। আমি আমার প্রতিজ্ঞা কবে ভাঙলাম, আমি শুধু তাকে খুদে বার্তা আর কিছু আলোকচিত্র পাঠিয়েছি।  যেসব বাচ্চারা কলরব করে, তারাই মাথাব্যথার কারণ।  মাথাব্যথা প্যারাসিটামল দূর করতে পারে।  অর্থাৎ এই প্যারাসিটামল বাচ্চার কলরবও দূর করে দিতে পারে।  এখানে বাচ্চার হইচইয়ের সাথে মাথাব্যথার সংযোগ আছে, আবার মাথাব্যথার সাথে প্যারাসিটামলেরও সংযোগ আছে। কিন্তু উভয় সমীকরণকে আশ্রয় করে যে তৃতীয় সমীকরণ বা বাচ্চার কলরবের সাথে প্যারাসিটামলের সংযোগ টানা হয়েছে তা একপ্রকার হেয়ালিপুর্ণ উপসংহার। এখানে মাথাব্যাথার দ্ব্যর্থবোধকতা রুপকে ব্যবহার করা হয়েছে।  তথ্যসূত্র  বিষয়শ্রেণী:বাচিক যুক্তিদোষ বিষয়শ্রেণী:দ্ব্যর্থকতা
জহিরুদ্দিন, জন্ম আবদুল্লাহ জহিরুদ্দিন, ছিলেন একজন বাংলাদেশী রাজনীতিবিদ এবং কূটনীতিক। তিনি ছিলেন পাকিস্তানে বাংলাদেশের প্রথম হাইকমিশনার।   কর্মজীবন  বাংলাদেশের স্বাধীনতার আগে জহিরউদ্দিন পাকিস্তানের শিক্ষা ও স্বাস্থ্যমন্ত্রী ছিলেন।  ১৯৭৫ সালে, ১৫ আগস্ট ১৯৭৫ সালের বাংলাদেশী অভ্যুত্থানে রাষ্ট্রপতি শেখ মুজিবুর রহমানকে হত্যার পর, পাকিস্তান বাংলাদেশের সাথে সম্পর্ক স্থাপন করে। পাকিস্তানই প্রথম দেশ যারা অভ্যুত্থানের পর নতুন প্রশাসনকে স্বীকৃতি দেয়। ১৯৭৫ সালের ডিসেম্বরে, মোহাম্মদ খুরশিদ বাংলাদেশে পাকিস্তানের প্রথম হাইকমিশনার নিযুক্ত হন এবং জহিরুদ্দিন পাকিস্তানে বাংলাদেশের প্রথম হাইকমিশনার নিযুক্ত হন। তিনি বলেন, পাকিস্তানে ফিরে এসে ভালো লাগছে। তিনি ১৯৭৬ সালের  জানুয়ারি রাষ্ট্রপতি ফজল ইলাহী চৌধুরীর কাছে তার পরিচয়পত্র পেশ করেন। যখন জুলফিকার আলী ভুট্টো জিজ্ঞাসা করেছিলেন যে তিনি কীভাবে জহিরুদ্দিনকে রাষ্ট্রদূত বলে ডাকতে পারেন এবং তাকে অস্ত্রের ভাই হিসাবে প্রশংসা করেছিলেন। তার মেয়াদে বাংলাদেশের পররাষ্ট্র সচিব তবারক হোসেন ২৬ থেকে ৩০ আগস্ট ১৯৭৭ তারিখে  সরকারি সফরে পাকিস্তান সফর করেন।  জহিরউদ্দিন ২০ জুন ১৯৭৮ থেকে ১ আগস্ট ১৯৮০  মিয়ানমারে বাংলাদেশের রাষ্ট্রদূত ছিলেন। তিনি এস এ করিমের স্থলাভিষিক্ত হন।   মৃত্যু  জহিরুদ্দিন ১৯৮০ সালের  ফেব্রুয়ারি মৃত্যুবরণ করেন। জহিরুদ্দিনের মৃত্যুর পর পাকিস্তানের রাষ্ট্রপতি জেনারেল মুহম্মদ জিয়া-উল-হক বাংলাদেশের রাষ্ট্রপতি জিয়াউর রহমানের কাছে শোক বার্তা পাঠান।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:১৯৮০-এ মৃত্যু বিষয়শ্রেণী:মিয়ানমারে বাংলাদেশের রাষ্ট্রদূত বিষয়শ্রেণী:পাকিস্তানে বাংলাদেশের হাই কমিশনার বিষয়শ্রেণী:বাংলাদেশী কূটনীতিবিদ
thumb|right|200px|"ফ্রেজ বুক ইন ইংলিশ অ্যান্ড সিনডেবেলে", ১৯১০: এলিস অ্যালেন, বুলাওয়ো, রোডেশিয়া। ইংরেজি ভাষা জিম্বাবুয়ের সরকারি ভাষা। এছাড়া আরও প্রায় ১৬টি স্থানীয় ভাষা প্রচলিত। এদের মধ্যে শোনা ভাষাতে জিম্বাবুয়ের অর্ধেকেরও বেশি লোক কথা বলে। ন্‌দেবেলে ভাষা আরেকটি গুরুত্বপূর্ণ স্থানীয় ভাষা। আন্তর্জাতিক কাজকর্মে ইংরেজি ভাষা ব্যবহার করা হয়।   তথ্যসূত্র    বহিঃসংযোগ   জিম্বাবুয়ের ভাষার উপর এথনোলগ-এর রিপোর্ট  বিষয়শ্রেণী:জিম্বাবুয়ে বিষয়শ্রেণী:আফ্রিকার ভাষা
বাদরায়ণ ছিলেন একজন ভারতীয় দার্শনিক ও ঋষি যিনি ব্রহ্মসূত্রের স্বনামধন্য লেখক ছিলেন। খ্রিস্টপূর্ব পঞ্চম শতাব্দী থেকে খ্রিস্টপূর্ব তৃতীয় বা চতুর্থ শতাব্দী পর্যন্ত তার জীবনকালের অনুমান ব্যাপকভাবে পরিবর্তিত হয়।  তাঁর রচনা ব্রহ্মসূত্র বিভিন্নভাবে ৫০০ খ্রিস্টপূর্বাব্দ থেকে ৪৫০ খ্রিস্টাব্দ পর্যন্ত।  বাদরায়ণের ব্রহ্মসূত্র, যাকে বেদান্ত সূত্রও বলা হয়, এগুলি বর্তমান আকারে সংকলিত হয়েছিল প্রায় ৪০০-৪৫০ খ্রিস্টাব্দ, কিন্তু "সূত্রের বড় অংশটি অবশ্যই তার থেকে অনেক আগে থেকেই বিদ্যমান ছিল"। বাদরায়ণের জীবনকালের তারিখের অনুমান ২০০ খ্রিস্টপূর্বাব্দ এবং ২০০ খ্রিস্টাব্দ এর মধ্যে আলাদা।  বাদরায়ণকে বেদান্ত পদ্ধতির মৌলিক পাঠ, বেদান্তসূত্র বা ব্রহ্মসূত্র এর রচয়িতা হিসেবে বিবেচনা করা হয়। এইভাবে তাকে বেদান্ত দর্শনতন্ত্রের প্রতিষ্ঠাতা হিসেবে বিবেচনা করা হয়।  তথ্যসূত্র  উৎস       বহিঃসংযোগ    বিষয়শ্রেণী:বেদান্ত বিষয়শ্রেণী:প্রাচীন ভারতীয় দার্শনিক বিষয়শ্রেণী:হিন্দু দার্শনিক ও ধর্মতত্ত্ববিদ